Okresná prokuratúra Malacky 
Sasinkova 71, 901 01 Malacky 	

Sp. zn. : 1 Pv 638/12/1106	Malacky, 23.7.2014
EEČ : 2-13-69-2014

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Malacky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Malacky zo dňa 18.4.2014, spisová značka 1 Pv 638/12/1106, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V presne nezistený deň koncom mesiaca august 2012, za Obecným úradom v obci XXXXX vyliezol pomocou rebríka na stožiar hasičskej rozhľadne, kde odtrhol kameru a po ceste z tohto miesta ju odhodil do rybníka zv. U Kršku v obci XXXXX, čím spôsobil poškodenému Obecnému úradu XXXXX škodu vo výške 500 €

Uznesením prokurátora Okresnej prokuratúry Malacky zo dňa 18.4.2014, spisová značka 1 Pv 638/12/1106, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Malacky pod sp. zn. 1 Pv 638/12 zo dňa 18.04.2013, bolo podľa § 216 ods. 1 Trestného poriadku podmienečne zastavené trestné stíhanie obvineného ml. XXXXX za prečin poškodzovania cudzej veci podľa § 245 ods. 1 Trestného zákona, na skutkovom základe uvedenom vo výroku tohto uznesenia. 
            
Uznesenie o podmienečnom zastavení trestného stíhania nadobudlo právoplatnosť dňa 30.04.2013, pričom obvinenému v ňom bola určená skúšobná doba v trvaní osemnásť mesiacov a zároveň uložená povinnosť nahradiť počas skúšobnej doby zvyšok spôsobenej škody vo výške 200 €. 
            
 Za účelom ďalšieho rozhodnutia vo veci boli po uplynutí skúšobnej doby prokurátorom skúmané okolnosti týkajúce sa života obvineného počas plynutia skúšobnej doby, ako aj skutočnosť, či počas jej plynutia nahradil škodu.

Šetrením polície neboli o obvinenom zistené žiadne negatívne skutočnosti. Bolo zistené, že obvinený na miestne príslušnom Obvodnom oddelení PZ Malacky nebol prejednávaný. Zo správy Okresného úradu Malacky, Odboru všeobecnej vnútornej správy, ako aj XXXXX XXXXX a odpisu registra trestov vyplýva, že obvinený nespáchal v skúšobnej dobe žiadny trestný čin a ani priestupok. 

XXXXX zároveň predložil okresnej prokuratúre poštové poukazy preukazujúce zaplatenie sumy 200 € z titulu spôsobenej škody tak, ako to bolo obvinenému uložené v uznesení o podmienečnom zastavení trestného stíhania.
	
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	
Z vyššie uvedených skutočností vyplýva, že obvinený ml. XXXXX splnil všetky podmienky pre rozhodnutie o jeho osvedčení sa. V skúšobnej dobe nespáchal žiadny trestný čin ani priestupok,  možno teda konštatovať, že viedol život riadneho občana. 

Vzhľadom na tieto skutočnosti som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Mihal
prokurátor